  Майя Бывальцева Удмуртиын улӥсь 400 сюрлэсь трос адями, со пӧлын 358 сюрс пала дышетскисьёс, Тодонлыкъя нуналэз пусъёнэ пыриськизы. Со сярысь ивортэ элькунысь кунпуш ужъёсъя министерстволэн пресс-службаез. Праздниклы сӥзем ужрадъёс улосвылысь 1 сюрс 290 школаосын ортчизы. Тодонлыкъя нуналэ, 1-тӥ куарусёнэ, мер радлыкез утиз 1 сюрс 600-лэсь трос адями — полициысь ӧнерчиос, ожгарчиос, возьмаськись огазеяськонъёслэн ужасьёссы, мерлыко огазеяськонъёслэн ыстэм муртъёссы. Сӥё-дано ужрадъёс дыръя мер радлыез тӥян учыръёс пусъемын ӧй вал. Тодэ вайытом, 1-тӥ куарусёнэ Удмуртиын дышетскон ар кутскиз 70 сюрслэсь трос пиналъёс понна, со пӧлысь 20 сюрсэз нырысетӥ классэ мынӥзы. Тегъёс: Мерлык МВД Удмуртия школаос  